
UZNESENIE VLÁDY SLOVENSKEJ REPUBLIKY

č. 261
z 26. apríla 2010
k správe o implementácii a čerpaní predvstupových nástrojov, štrukturálnych fondov a Kohézneho fondu programového obdobia 
2004 - 2006 a iných finančných nástrojov k 31. 12. 2009
	Číslo materiálu:
	18322/2010

	Predkladateľ:
	podpredseda vlády pre vedomostnú spoločnosť, európske záležitosti, ľudské práva a menšiny, minister financií a podpredseda vlády a minister školstva, poverený riadením Ministerstva výstavby a regionálneho rozvoja SR


Vláda
A. schvaľuje

A.1. správu o implementácii a čerpaní predvstupových nástrojov, štrukturálnych fondov a Kohézneho fondu programového obdobia 2004 - 2006 a iných finančných nástrojov k 31. 12. 2009;
B. zrušuje
v uznesení vlády SR č. 166 z 12. marca 2003
B.1. úlohu v bode B.2 pre ministra výstavby a regionálneho rozvoja - metodicky usmerňovať a koordinovať činnosť všetkých orgánov štátnej správy zúčastnených na realizácii Národného rozvojového plánu,
B.2. úlohu v bode B.3 pre ministra výstavby a regionálneho rozvoja - vypracovať Výročnú správu o vykonávaní pomoci zo štrukturálnych fondov a po schválení Národným monitorovacím výborom pre CSF predložiť Európskej komisii,
B.3. úlohu v bode B.4 pre ministra výstavby a regionálneho rozvoja - v spolupráci s ministrom životného prostredia a ministrom dopravy, pôšt a telekomunikácií vypracovať Výročnú správu o vykonávaní pomoci zo štrukturálnych fondov a po schválení Monitorovacím výborom pre Operačný program Základná infraštruktúra a predložiť Európskej komisii,
B.4. úlohu v bode B.5 pre ministra hospodárstva – vypracovať Výročnú správu o vykonávaní pomoci zo štrukturálnych fondov a po schválení Monitorovacím výborom pre Sektorový operačný program - Priemysel a služby predložiť Európskej komisii,
B.5. úlohu v bode B.6 pre ministra práce, sociálnych vecí a rodiny - vypracovať Výročnú správu o vykonávaní pomoci zo štrukturálnych fondov a po schválení Monitorovacím výborom pre Sektorový operačný program – Ľudské zdroje a predložiť Európskej komisii,
B.6. úlohu v bode B.7 pre ministra pôdohospodárstva - vypracovať Výročnú správu o vykonávaní pomoci zo štrukturálnych fondov a po schválení Monitorovacím výborom pre Sektorový operačný program – Poľnohospodárstvo a rozvoj vidieka a predložiť Európskej komisii, 
B.7. úlohu v bode B.8 pre predsedu Štatistického úradu SR - spolupracovať s jednotlivými ministrami pri zabezpečovaní plnenia úloh vyplývajúcich z Národného rozvojového plánu a poskytovať dostupné štatistické informácie s prihliadnutím na možnosti rezortu štatistiky,
B.8. úlohu v bode B.10 pre ministra výstavby a regionálneho rozvoja v spolupráci s ministrom životného prostredia a ministrom dopravy, pôšt a telekomunikácií, ministra hospodárstva, ministra práce, sociálnych vecí a rodiny, ministra pôdohospodárstva - v spolupráci s ministrom financií (pôvodne s podpredsedom vlády a ministrom financií) kvantifikovať finančné nároky potrebné na spolufinancovanie operačných programov zo štátneho rozpočtu a uplatniť tieto nároky pri príprave štátneho rozpočtu na príslušný rozpočtový rok,
v uznesení vlády SR č. 797 z 18. augusta 2004

B.9. časť B,
B.10. úlohu v bode C.1 pre podpredsedu vlády pre vedomostnú spoločnosť, európske záležitosti, ľudské práva a menšiny - v spolupráci s ministrom výstavby a regionálneho rozvoja zabezpečiť splnenie úloh spojených s implementáciou návrhov opatrení obsiahnutých v správe, 
B.11. úlohu v bode C.5 pre ministra výstavby a regionálneho rozvoja, ministra hospodárstva, ministra práce, sociálnych vecí a rodiny, ministra pôdohospodárstva, ministra životného prostredia, ministra dopravy, pôšt a telekomunikácií, ministra školstva - poskytnúť podpredsedovi vlády pre vedomostnú spoločnosť, európske záležitosti, ľudské práva a menšiny (pôvodne podpredsedovi vlády pre európsku integráciu, ľudské práva a menšiny) súčinnosť pri zosúlaďovaní všetkých normatívnych aktov ústredných orgánov štátnej správy SR, relevantných manuálov, príručiek a pokynov a iných riadiacich aktov v zmysle návrhov opatrení obsiahnutých v správe,
v uznesení vlády SR č. 925 z 29. septembra 2004

B.12. úlohu v bode B.1 pre ministra hospodárstva, ministra práce, sociálnych vecí a rodiny, ministra pôdohospodárstva, ministra dopravy, pôšt a telekomunikácií, ministra životného prostredia, ministra školstva – predkladať podpredsedovi vlády pre vedomostnú spoločnosť, európske záležitosti, ľudské práva a menšiny (pôvodne podpredsedovi vlády pre európsku integráciu, ľudské práva a menšiny) a ministrovi výstavby a regionálneho rozvoja štvrťročné hlásenie o stave implementácie a čerpaní finančných prostriedkov v rámci jednotlivých operačných programov a jednotných programových dokumentov,
B.13. úlohu v bode B.2 pre ministra výstavby a regionálneho rozvoja - predkladať podpredsedovi vlády pre vedomostnú spoločnosť, európske záležitosti, ľudské práva a menšiny (pôvodne podpredsedovi vlády pre európsku integráciu, ľudské práva a menšiny) hlásenie o stave implementácie a čerpaní v rámci OP Základná infraštruktúra, Jednotného programového dokumentu NUTS II Bratislava Cieľ 2 a o činnosti RO pre Rámec podpory Spoločenstva,
v uznesení vlády SR č. 313 z 27. apríla 2005

B.14. úlohu v bode B.4 pre podpredsedu vlády pre vedomostnú spoločnosť, európske záležitosti, ľudské práva a menšiny - do správy o implementácii a čerpaní predvstupových nástrojov, štrukturálnych fondov a Kohézneho fondu, predkladanej vláde v súlade s úlohou B.4 uznesenia vlády SR č. 925/2004 zapracovať vyhodnotenie objemu finančných prostriedkov priamo alokovaných a vyčerpaných na riešenie sociálneho postavenia marginalizovaných rómskych skupín u všetkých 7 opatrení so zvýšenou mierou intervencie zo štrukturálnych fondov vo výške 80%,
B.15. úlohu v bode B.6 pre ministra práce, sociálnych vecí a rodiny, ministra pôdohospodárstva, ministra životného prostredia, ministra školstva - v rámci vypracovávania podkladov k pravidelnej štvrťročnej správe o stave implementácie a čerpaní finančných prostriedkov, predkladanej v súlade s úlohou B.1 uznesenia vlády SR č. 925/2004 zaslať podpredsedovi vlády pre vedomostnú spoločnosť, európske záležitosti, ľudské práva a menšiny (pôvodne podpredsedovi vlády pre európsku integráciu, ľudské práva a menšiny) a ministrovi výstavby a regionálneho rozvoja vyhodnotenie objemu finančných prostriedkov priamo alokovaných a vyčerpaných na riešenie sociálneho postavenia marginalizovaných rómskych skupín u všetkých 7 opatrení so zvýšenou mierou intervencie zo štrukturálnych fondov vo výške 80%,
B.16. úlohu v bode B.7 pre podpredsedu vlády pre vedomostnú spoločnosť, európske záležitosti, ľudské práva a menšiny a ministra výstavby a regionálneho rozvoja - zapracovať do pravidelnej štvrťročnej správy o stave implementácie a čerpaní finančných prostriedkov, predkladanej v súlade s úlohou B.2 uznesenia vlády SR č. 925/2004 vyhodnotenie objemu finančných prostriedkov priamo alokovaných a vyčerpaných na riešenie sociálneho postavenia marginalizovaných rómskych skupín u všetkých 7 opatrení so zvýšenou mierou intervencie zo štrukturálnych fondov vo výške 80%,
v uznesení vlády SR č. 544 z 13. júla 2005

B.17. úlohu v bode C.2 pre ministra hospodárstva, ministra školstva, ministra výstavby a regionálneho rozvoja, ministra práce, sociálnych vecí a rodiny, ministra dopravy, pôšt a telekomunikácií, ministra pôdohospodárstva, ministra životného prostredia - informovať riadiaci orgán pre CSF a platobný orgán pre štrukturálne fondy o zmenách v zozname aktivít v rámci technickej pomoci prerokovaných a schválených v rámci pracovných skupín pre oprávnenosť výdavkov.
Na vedomie:
podpredseda vlády pre vedomostnú spoločnosť, európske záležitosti, ľudské práva a menšiny
podpredseda vlády a minister školstva, poverený riadením Ministerstva výstavby a regionálneho rozvoja SR
minister hospodárstva

ministerka práce, sociálnych vecí a rodiny

minister pôdohospodárstva

minister životného prostredia

minister dopravy, pôšt a telekomunikácií

predsedníčka Štatistického úradu SR

